ועדת העבודה, הרווחה והבריאות, כנסת 15, פרוטוקול מספר 281, 2001-03-06 11:00

יאיר פרץ: אני מתכבד לפתוח את ישיבת הוועדה.

יאיר פרץ: על סדר-היום: הצעת חוק הביטוח הלאומי (תיקון - מתן זכויות להורה יחיד ולילדיו), התשס"א-2001 - הכנה לקריאה ראשונה - מאת חברת-הכנסת נעמי חזן.

נעמי חזן: הצעת החוק הזו מבוססת על עיקרון השוואת זכויות נשים או משפחות חד-הוריות, הורים חד-הוריים, עם אלמנות ושאירים.

נעמי חזן: יש שני חוקים, ונוצר מצב שזה חוסר שויון בין חלק מחד-ההוריים שהם אלמנות לבין חד-הוריים אחרים שהם הרוב המכריע.

נעמי חזן: בעיניי, דבר זה בלתי נסבל, משום שהמצב הוא מצב זהה אבל בגלל המעמד הספציפי נוצר אי שויון.

נעמי חזן: בחרתי בשתי נקודות מרכזיות כדי להתחיל את תהליך ההשוואה.

נעמי חזן: הדבר הראשון הוא, שלאלמנות מגיע מענק לילד שהגיע למצוות, ולא כך לגבי חד-הוריות.

ג'' וסרמן: חד-הוריות שאינן אלמנות.

נעמי חזן: אבל, ההוצאות לבר-מצוה קיימות בשני המקרים.

נעמי חזן: הדבר השני יותר עמוק ויותר רציני לטווח רחוק, וזה עניין ההכשרה המקצועית.

נעמי חזן: היום, אלמנות זכאיות למענק להכשרה מקצועית ודמי מחיה בתקופה הזו במטרה להוציאן ממעגל הנתמכים ולהכניסן לשוק העבודה.

נעמי חזן: מה ההבדל בינן לבין משפחות חד-הוריות?

נעמי חזן: זה מאד קשה.

נעמי חזן: רוב חד-ההוריות הם נשים - למעלה מ-90% - אף על פי שיושב פה עמנו גבר חד-הורי.

נעמי חזן: אם המטרה היא להוציא את חד-ההוריות ממעגל נתמכי הביטוח הלאומי, הדבר החיוני הוא הכשרה מקצועי.

נעמי חזן: כרגע, הדבר הזה לא ניתן לרוב המשפחות חד-ההוריות.

נעמי חזן: הכוונה היא גם כאן לעשות את ההשוואה.

נעמי חזן: המגמה היא להוציא את הקבוצה הזו כמה שאפשר ממעגל הנתמכים.

נעמי חזן: אם אינני טועה, ואנשי הביטוח הלאומי נמצאים כאן, למעלה משליש מחד-ההוריות מקבלות קיצבאות הבטחת הכנסה, השלמת הכנסה, מהביטוח הלאומי, וזו קבוצה מאד גדולה.

ד' גורדון: הרבה יותר.

ד' גורדון: זה יותר ממחצית.

נעמי חזן: אדרבא, זה יותר גרוע.

נעמי חזן: הפעם האחרונה, בה בדקתי, היתה לפני שנתיים ואולי אף שלוש שנים, וזה היה למעלה משליש.

נעמי חזן: אם את אומרת שיש למעלה ממחצית, זה גם מחזק את ה-CASE שלי.

ד' גורדון: 56%.

יאיר פרץ: 56% של מה?

נעמי חזן: של חד-ההוריות מקבלות הבטחת הכנסה.

צ' ברקוביץ': לא הבטחת הכנסה, אלא כל גימלה.

צ' ברקוביץ': זה גם מזונות.

נעמי חזן: זה יכול להיות גם מזונות.

דוברת: זה גם קצבת שאירים.

יאיר פרץ: כמה אלמנות, שזכאיות לזה, יצאו להכשרה מקצועית?

יאיר פרץ: האם יש לכם נתון כזה?

ד' גורדון: לא.

ד' גורדון: לגבי אלמנות, כמה בדיוק יצאו כרגע להכשרה מקצועית- - -

יאיר פרץ: מדובר על אלה שיש להן אפשרות היום וזכאיות לצאת.

ד' גורדון: מדובר במספרים קטנים.

יאיר פרץ: כמה מתוכן בכל זאת מנצלות זאת?

ד' גורדון: אלה מספרים קטנים, כך שאינני יכולה להגיד זאת.

יאיר פרץ: האם אלה מספרים קטנים מאד?

ד' גורדון: כן, מספרים קטנים.

ג'' וסרמן: שיעור קטן מהם.

ג'' וסרמן: ע' דובשק: האם זה כולל אלמנות ואלמנים או רק אלמנות?

ד' גורדון: זה כולל אלמנים.

ד' גורדון: הבטחת הכנסה היא רבע.

נעמי חזן: מדיניות חברתית כוללת חייבת לשים לה למטרה להכניס את האנשים האלה למעגל המועסקים, וזו הנקודה המרכזית ומכאן ההצעה השניה בהצעת החוק.

נעמי חזן: עתה, נושא העלויות.

יאיר פרץ: לגבי עלויות, נשמע את האוצר.

יאיר פרץ: גבירתי המציעה, אני רוצה אולי לציין הצעה יותר מעשית שתיטיב עם חד-ההוריות.

יאיר פרץ: אני יודע שאם נלך בכיוון הכשרה מקצועית והעלות תהיה עלות גבוהה - ותיכף נשמע את נתוני האוצר - היא לא מנוצלת ע"י אנשים ולא בכדי שאלתי את הגברת כמה נשים אלמנות שזכאיות להכשרה מקצועית יצאו להכשרה מקצועית ושמעתי שהאחוזים מעטים מאד.

יאיר פרץ: יש להן הבטחת הכנסה, ולא הולכים להתאמץ.

יאיר פרץ: הייתי משאיר את מענק בר-המצווה בעינו, והייתי הולך ונותן את מענק הלימודים - גם מגדילו בגילאים הגבוהים וגם מאריכו עד גיל 18.

יאיר פרץ: זו הטבה יותר טובה בעלויות נמוכות מאד.

נעמי חזן: האם זה רק לאלמנות או לכולם?

יאיר פרץ: זה לחד-הוריות.

דובר: זה לכולם - כל חד-ההוריות.

יאיר פרץ: כל חד-ההוריות.

נעמי חזן: אני רוצה לשמוע שוב את ההצעה השניה, כי אם שמעתי נכון זה עוד יותר- - -

יאיר פרץ: מבחינת עלויות, לא.

יאיר פרץ: צ' ברקוביץ': אלה דברים אחרים.

יאיר פרץ: להיפך.

יאיר פרץ: הנושא כאוב מאד.

יאיר פרץ: כמי שמכיר קצת את המערכת הזו, אני חושב שהנושא הזה יתן הטבה אמיתית לאותן נשים חד-הוריות.

יאיר פרץ: היום, חד-הורית זכאית למענק לימודים פעם בשנה, ויש חלוקה בין גילאים מסויימים.

ג'' וסרמן: מגיל 6 עד 11 זה 18% מהשכר הממוצע, ומגיל 11 עד 14 זה 10%.

ג'' וסרמן: יש ירידה.

יאיר פרץ: אני רוצה היום לתת קודם כל מגיל 11 עד גיל 18 מענק שווה.

נעמי חזן: יפה.

נעמי חזן: אשמח.

ד' גורדון: זה ארבעים מליון שקל.

ג'' דון: - - -

נעמי חזן: ג'ודי דון, אל תקפצי יותר מדי.

נעמי חזן: כשנותנים לך משהו בזול, את צריכה להבין מה המשמעות של זה.

נעמי חזן: הצעתך היא להאריך זאת לגיל 18.

יאיר פרץ: לפני שאני מבסס את ההצעה שלי, ברצוני לשמוע את האוצר לגבי עלויות הכשרה מקצועית.

נעמי חזן: הבהרה - אם אנו עושים זאת, בואו ונעשה זאת נכון, כדי שלא יהיה הבדל בין גיל 11 ל-14.

נעמי חזן: מה שניתן עד גיל 11 ינתן עד גיל 18.

יאיר פרץ: כן.

יאיר פרץ: זו הכוונה.

ל' ליברמן-בנדר: זו הכוונה - 18%.

ל' ליברמן-בנדר: נ' חזן: יפה.

ל' ליברמן-בנדר: זה לא רע.

נ' כשר: לגבי אומדן עלויות, אני מבקשת שהביטוח לאומי יתן את האומדן כי לו יש את כל הנתונים היותר מדוייקים.

נ' כשר: הם עשו איזה שהוא אומדן הרבה יותר מבוסס מאשר לנו יש אפשרות לעשות, כי הם מכירים את העלויות ואת האוכלוסיה ויש להם דבר דומה לגבי אלמנות.

נ' כשר: לגבי חישוב עלויות, אבקש לשמוע יותר את הביטוח הלאומי, אם אפשר.

נ' כשר: הייתי רוצה להתייחס, מבחינה עקרונית יותר, ולומר שמדובר כאן בהצעת חוק שלפי מה שאני מבינה היא אחת משורת הצעות חוק שבאה להשוות אוכלוסיה אחת לאוכלוסיה אחרת ואומרת:

נ' כשר: אם אלמנות מקבלות מדוע חד-הוריות - לא?

נ' כשר: בסך-הכל, זו זה דבר אחד בשרשרת מאד ארוכה של הרחבות שכל הזמן אנו עדים להן.

נ' כשר: כל אחד מסתכל על הצידה ורואה מה השני מקבל ואומר: "גם אני רוצה"; אם אלמנות מקבלות - מדוע שחד-הוריות לא יקבלו?

נ' כשר: אם חד-ההוריות מקבלות - מדוע שעולים חדשים לא יקבלו?

יאיר פרץ: הם מקבלים.

נעמי חזן: הם מקבלים.

נ' כשר: הם לא מקבלים.

נ' כשר: זה מגיע לוועדת הקליטה, וגם שואלים למה משפחות מרובות ילדים לא יקבלו.

נ' כשר: יש אינסוף אוכלוסיות שעומדות בתור ורוצות להתיישר לפי הטוב ביותר.

נ' כשר: הכל בסדר וכולם רוצים לתת, וכמובן שכמה שיותר נותנים ליותר אוכלוסיות זה יותר טוב ואין ספק בזה בכלל.

נ' כשר: הבעיה היא שהשמיכה קצרה, ולעלויות של ההרחבות אין בדרך-כלל מקור תקציבי ואין שום ציון מאיפה לוקחים את הכסף.

נ' כשר: בגלל שהשמיכה קצרה וכולם רוצים רק לתת, אנו עדים להגדלת עלויות; הצעות חוק עוברות ועולות כסף לתקציב המדינה, לתקציב הביטוח הלאומי, ללא מקור מימון.

נ' כשר: זו תופעה, שבזמן האחרון התרחבה במיוחד והיא מאד בעייתית ומדאיגה; כולם רוצים להשוות, כולם רוצים לתת יותר וכולם רוצים שכל האוכלוסיות יקבלו סיוע, וכמובן שכל סיוע הוא סיוע מבורך וגם משפחה חד-הורית שאולי יש לה אמצעים - כמובן שלקבל מענק מהמדינה לבר-מצוה זה דבר טוב ואף אחד לא מתווכח עם זה.

נ' כשר: בסדרי עדיפויות של המדינה - כשיש כל כך הרבה בעיות, ובעיות דחופות ודואגות של אנשים שהם אכן עניים ונזקקים, כאשר גם את הבעיות האלה אנו לא תמיד יכולים לפתור מיידית בגלל העלויות התקציביות ובגלל שהשמיכה התקציבית קצרה מכדי לכסות בה את כולם - השאלה היא האם דוקא לאוכלוסיה הזו אנו רוצים עכשיו להרחיב ולתת.

נ' כשר: בנוסף, אין כאן מקור מימון, ויש עלות תקציבית לא מבוטלת.

נעמי חזן: אנו יודעים, שאין מקור.

נעמי חזן: המקור הוא אתם.

נעמי חזן: איך את מסבירה את זה ש-56% מהאוכלוסיה הזו נזקקת בצורה זו או אחרת?

נ' כשר: זו שאלה נפרדת.

נעמי חזן: בנאומךְ לא הצבעת על היחודיות של האוכלוסיה.

נ' כשר: אני מוכנה להתייחס לזה.

נ' כשר: אין ספק, שלאוכלוסיה הזו יש פוטנציאל גבוה להכנס למעגל הנתמכוּת של הביטוח הלאומי, גם שהביטוח הלאומי בסך-הכל מקל עם האוכלוסיה הזו.

נ' כשר: הכללים, שנקבעו לגבי משפחות חד-הוריות בביטוח לאומי, הם כללים יחסית מקלים לעומת אוכלוסיות אחרות.

נ' כשר: יש את חוק מזונות (הבטחת תשלום).

נ' כשר: בחוק הזה אומנם עושים מבחן הכנסות לאשה, אך אין מבחנים אחרים שאוכלוסיות אחרות צריכות לעמוד בהם.

נ' כשר: יש גם את נושא הרנטה ואת נושא ההשׂתכרות.

נ' כשר: גם קיצבת הבטחת ההכנסה היא באופן יחסי יותר נדיבה לאוכלוסיות האלה.

נ' כשר: אין לי כאן את המספרים, אך הן יכולות להגיע למשכורות יחסית גבוהות ועדיין להנות מקיצבת השלמת הכנסה מהביטוח הלאומי ומכל ההטבות שהשלמת ההכנסה הזו נותנת.

נעמי חזן: כל החישובים שלכם הם על משקי בית.

ג'' דון: מדובר על פתיחת שנת הלימודים, כשאין איך לקנות לילד אביזרים או ספרים לבית-הספר.

ג'' דון: הוא מתחיל את שנת הלימודים בלי שני ספרים ומחברות, וזה קשה מאד.

ג'' דון: זו הרגשה נוראה לילד.

ג'' דון: הוא תמיד מקופח.

יאיר פרץ: אני מסכים.

יאיר פרץ: לפעמים, אנו משלמים זאת בעקיפין כאשר אותו ילד לא מגיע לבית-הספר וצריך להשקיע בקצין ביקור סדיר, ויש שיקום, תכנית ומעון לילדים חוסים.

יאיר פרץ: העלות גבוהה, ואין לדבר סוף.

יאיר פרץ: לכן, אני מעדיף להשקיע בעוד כמה שקלים בילד.

יאיר פרץ: נשמע את העלויות מהביטוח הלאומי, ולאחר מכן ברצוני לחזור להצעתי ולבדוק אותה עם מגישת הצעת החוק, חברת-הכנסת חזן.

ד' גורדון: לגבי מענק בר-מצוה, אם רוצים לתת זאת לכל המשפחות החד-הוריות, העלות היא 44 מליון שקל לשנה.

נעמי חזן: האם זה 39.8 מליון שקל או שזה השתנה?

ד' גורדון: הסכום של 39.8 מליון שקל היה ב-8 בפברואר 2000, ועתה אנו במרץ 2001.

יאיר פרץ: גבירתי, תעשי חלוקה בין אלמנות לבין התוספת שאנו מדברים עליה.

יאיר פרץ: מה היא התוספת?

ד' גורדון: זו התוספת.

יאיר פרץ: זו התוספת בנוסף.

יאיר פרץ: כמה אלמנות היו מקבלות מענק בר-מצוה?

יאיר פרץ: – לא משנה.

יאיר פרץ: זה 44 מליון שקל.

ש' אברמי: האם זה בר-מצוה או מענק לימודים?

יאיר פרץ: זה בר-המצוה.

ד' גורדון: אם רוצים לתת בר-מצוה רק לחד-הוריות שמקבלות הבטחת הכנסה או מזונות, כלומר לא כל גימלה,--

ל' רוזנברג: זה מה שאנו קוראים: גימלאות קיום.

ד' גורדון: --וזה לרבות כמובן קיצבת שאירים שהן מקבלות ממילא - זה 25 מליון שקל מינימום לשנה.

ד' גורדון: לגבי עלויות הכשרה מקצועית, ברצוני להקדים ולהגיד מה שחברת-הכנסת חזן כבר יודעת, שלפני עשר שנים עשינו ניסוי מיוחד לתת הכשרה מקצועית לאמהות בהבטחת הכנסה.

ד' גורדון: הניסוי ההוא הראה, שאומנם ההכשרה המקצועית הזו עוזרת לחלק מהן לצאת ממעגל מקבלי גימלה וחלקן ממשיכות, ולא כולן כמובן, לעבוד.

ד' גורדון: זו השקעה ששכרה בצידה.

ד' גורדון: מבחינת העלות, הכנו כמה אלטרנטיבות.

ד' גורדון: לשון הצעת החוק היא, ששר העבודה והרווחה רשאי להתקין תקנות.

ד' גורדון: לא כתוב כאן בדיוק מי יהיה זכאי ומי לא יהיה זכאי, ולכן הכנו שש אלטרנטיבות.

ד' גורדון: אינני יודעת אם אתם רוצים לשמוע את כולם, אבל לפחות אומר חלק מהן.

ד' גורדון: לגבי כל אלטרנטיבה שהכנו, יש אבחנה בין מלאי לחדשות.

ד' גורדון: יש להבין שיש היום משהו כמו מאה אלף משפחות חד-הוריות.

ד' גורדון: אם רוצים להקנות הכשרה מקצועית לכולן, שכבר היום הן חד-הוריות, כמובן שהעלות מאד גבוהה ומגיעה לבערך 850 מליון שקל וזו הוצאה חד-פעמית.

צ' ברקוביץ': האם את מדברת על 105 אלף?

ד' גורדון: כן.

צ' ברקוביץ': מי אמר שכולן צריכות זאת?

ד' גורדון: לא כולן.

ד' גורדון: אנו מניחים.

יאיר פרץ: מדובר על מצב בו יממשו את זכותן כל המאה אלף.

יאיר פרץ: ד' גורדון: את צודקת.

יאיר פרץ: הייתי צריכה להוסיף, שעל-פי הנתונים שקיבלנו בניסוי שעשינו לפני עשר שנים אם אנו מציעים לאמהות חד-הוריות בהבטחת הכנסה לבוא ללמוד מקצוע - בערך 35% מהן באות ומממשות זאת.

יאיר פרץ: אם כך, זה 400 מליון שקל.

ד' גורדון: לא.

ד' גורדון: העלות הזו מחושבת בהנחה שזה ישאר 35%.

יאיר פרץ: ואז, כמה זה?

ד' גורדון: אם אנו עושים את המלאי, זו הוצאה חד-פעמית, ולא שנתית, של 850 מליון שקל.

ד' גורדון: במקרה כזה, ההוצאה השנתית תהיה 130 מליון שקל.

ד' גורדון: אפשר, כמובן, להחליט שזה רק חדשות מיום תחולת החוק.

דוברת: אי אפשר.

יאיר פרץ: אי אפשר.

נעמי חזן: אני לא מוכנה לקבל זאת.

יאיר פרץ: ודאי.

ד' גורדון: אינני מציעה מה לעשות.

ד' גורדון: אני רק אומרת עלויות.

יאיר פרץ: בסך-הכל, את נתת לנו נתונים.

יאיר פרץ: מה הוא הנתון לגבי מענק הלימודים, אם אנו פורשים אותו?

ד' גורדון: לגבי מענק לימודים, אמרתי כבר קודם שזה ארבעים מליון שקל.

ד' גורדון: נ' חזן: וזאת, כדי להרחיב זאת לגיל 18.

ד' גורדון: עד גיל 18 זה 10%.

ג'' וסרמן: לא.

ג'' וסרמן: זה ב-18%.

ד' גורדון: אז, זה יהיה כמעט כפול.

ד' גורדון: זה ב-10%.

ד' גורדון: זה קצת פחות מכפול, אם זה 18%.

ד' גורדון: ב-10% זה ארבעים מליון שקל.

ד' גורדון: אתם יודעים, שמענק לימודים מקבלות גם משפחות מרובות ילדים--

דוברת: --ונשות אסירים.

ד' גורדון: אם זה לחד-ההוריות, חייבים לתת זאת גם למשפחות מרובות ילדים.

ד' גורדון: את עניין ההכשרה המקצועית אפשר גם לתת רק לחד-הוריות בהבטחת הכנסה, ובמקרה הזה על המלאי זה בערך 168 מליון שקל הוצאה חד-פעמית וההוצאה השנתית תהיה 60 מליון שקל לכל מחזור נוסף.

יאיר פרץ: בכל זאת, הצעתי יותר זולה.

ד' גורדון: וזאת, בהנחה של 35% יממשו את זכותם.

דוברת: זה מינימום, כלומר זה סף מינימום.

צ' ברקוביץ': אני ציפי ברקוביץ' מנעמ"ת, ויש לי כמה דברים לומר וברצוני להבהיר את הדברים.

צ' ברקוביץ': אתה העלית כאן איזו שהיא הצעה שהיא בהחלט נכונה ואמיתית שאנו נלחמים הרבה למענה, אבל אני חושבת שמה שכתוב כאן - זה לא אומר שלא צריך להתייחס.

צ' ברקוביץ': מדובר כאן על הכשרה מקצועית ודמי מחיה.

ד' גורדון: לגבי דמי מחיה, עדיין לא אמרתי.

ד' גורדון: עלות דמי מחיה היא 110 מליון שקל.

ד' גורדון: דמי המחיה לילדים הם 110 מליון שקל לכולם, ועוד 60 מליון שקל אם זה רק הבטחת הכנסה ומזונות.

צ' ברקוביץ': מדובר כאן על הכשרה מקצועית, שאני יכולה לומר שאלה כמובן לא כל המשפחות.

צ' ברקוביץ': נכון שעשו במוסד לביטוח לאומי, ואני מכירה את כל הנתונים והמחקרים, והיתה ועדה יחד עם המוסד ועם בתיה הרטמן וישבנו ודנו בכל מיני אפשרויות.

צ' ברקוביץ': השר אלי ישי מינה את הוועדה, והגשנו את המסקנות, ועל סמך זה דליה גורדון גם מדברת על הדברים.

צ' ברקוביץ': אבל, יש נקודה אחת שאני חושבת שהיא חשובה מאד.

צ' ברקוביץ': נכון שיש לזה ערך אקטוארי.

צ' ברקוביץ': מדובר כאן על דמי מחיה בתקופה שאותה אם חד-הורית הולכת להכשרה מקצועית.

צ' ברקוביץ': אם אותה גברת לא לוקחת הכשרה מקצועית משירות התעסוקה או בדרכים שיש היום ואומרת "אני רוצה ללמוד באוניברסיטה" - שזה משהו שיש לאלמנות - "אינני מבקשת מכם שבתקופה הזו תממנו לי את הלימודים.

צ' ברקוביץ': אני רק רוצה דמי מחיה באותה תקופה.

צ' ברקוביץ': זה הכל", ואז יש לזה משמעות שאחר כך היא גם לא נופלת וברגע שהיא גמרה את לימודיה היא לא מהווה יותר נטל על המדינה, לפי החוק היום של המוסד לביטוח לאומי היא לא יכולה ללכת ללמוד לימודים מעל שתים-עשרה שנות לימוד.

ל' רוזנברג: לא לימודים אקדמאיים.

צ' ברקוביץ': לא לימודים אקדמאיים ולא מקצוע מעבר לזה.

ל' רוזנברג: וזאת, משום שזה לא נחשב להכשרה מקצועית.

ל' רוזנברג: לפי התפיסה שלנו, הכשרה מקצועית היא- - -

ל' ליברמן-בנדר: האם משפטים זה לא הכשרה מקצועית?

צ' ברקוביץ': יש כאן כל מיני מגבלות, שאם אותה גברת רוצה ללכת ללמוד בבוקר והולכת לאיזה שהוא מוסד אקדמי או משהו זהה לזה - היא איננה זכאית להבטחת הכנסה, אבל לזה אני קוראת: דמי מחיה.

יאיר פרץ: אבל, זה לא שייך לחוק.

יאיר פרץ: זה חוק אחר.

צ' ברקוביץ': מדובר על דמי מחיה בתקופה של הכשרה מקצועית.

ל' ליברמן-בנדר: הכשרה מקצועית היא גם לימודי משפטים, מחשבים וכו'.

צ' ברקוביץ': בסדר, אבל היא לא תקבל את דמי המחיה בתקופה הזו.

צ' ברקוביץ': היו"ר י' פרץ: בואו ולא נכנס לזה.

צ' ברקוביץ': זה חבל, ואני רוצה לסיים את הדיון בהצעת החוק.

ל' רוזנברג: תניחו לחוק הבטחת הכנסה.

ל' רוזנברג: לא יכולים, בהזדמנות הזו, לטפל פה בזה.

צ' ברקוביץ': המשפחות חד-ההוריות, שמבקשות להיצמד לחוק לאלמנות, להטבות של האלמנות, לא עושות זאת בגלל ש"נותנים להן - אז גם אנו רוצים", אלא הנה כמו שחברת-הכנסת נעמי חזן בהחלט העירה: אם יש 56% שמבקשים איזו שהיא גימלה מהמוסד לביטוח לאומי וזכאים לזה, זה סימן שהצורך הזה קיים בשטח שיש צורך שגם הם יקבלו את כל ההטבות שיש לאלמנות.

צ' ברקוביץ': לגבי בר-המצוה, אני יכולה לדבר על הרבה מקרים של משפחות חד-הוריות שלא מקיימות את מצות בר ובת המצוה, והיכרתי זאת אישית, בגלל חוסר תקציב לדבר הזה.

יאיר פרץ: הדברים ברורים.

צ' ברקוביץ': אני מבקשת, וגם מתוך הכרה דתית אתה מכיר זאת, לתמוך.

יאיר פרץ: ודאי.

יאיר פרץ: זו לא רק מתוך הכרה דתית, אלא מתוך הכרתי בעבודה הסוציאלית אני מכיר הרבה משפחות נזקקות.

ע' דובשק: ברצוני לברך על החשיבה הזו של השוואת תנאים.

ע' דובשק: אני דוקא מקבוצת האלמנים, אך אני חושב שבכל דיון שנקיים בוועדה הזו כשאנו מדברים על ילדי משפחה חד-הורית הילד הוא מרכז ההתעניינות של המשפחה חד-ההורית והוא לב לבו של העניין.

ע' דובשק: לכן, אני, אישית, מוכן לפחות להשוואת תנאים בין הילדים.

ע' דובשק: כתוב פה איך ההורה יכול להתמודד עם זה שהוא מגדל ילד לבד - זה הדבר הכי חשוב.

ע' דובשק: וכן, סיכויים שווים לכולם.

ע' דובשק: יש לי שאלה לביטוח הלאומי: לגבי הנתונים מלפני עשר שנים, האם היה ניתוח של הסיבות למה אותן אלמנות, שהציעו להן, לא קיבלו את ההכשרה המקצועית?

יאיר פרץ: הן קיבלו.

ע' דובשק: התכוונתי: לא מימשו, כלומר לא קיבלו את ההצעות.

ד' גורדון: הן לא רצו ופשוט לא היו מעוניינות בעניין.

ד' גורדון: ל' ליברמן-בנדר: הניסוי לפני עשר שנים מאד הצליח עם חד-הוריות.

ע' דובשק: הוא הצליח והוכיח את עצמו.

ד' גורדון: לא כל אחד רוצה ללמוד.

ע' דובשק: יכול להיות שמבחינת השקעה של האוצר--

ל' ליברמן-בנדר: הורידו מהאוצר.

ע' דובשק: --המדינה יוצאת מורווחת.

ד' גורדון: סליחה, אבל את זה לא אמרתי.

ל' ליברמן-בנדר: למה?

ל' ליברמן-בנדר: את אמרת- - -

ד' גורדון: אני לא בדקתי עלות תועלת, כלומר את הרווח כאן לעומת הצורך כאן.

ד' גורדון: - - -

נ' כשר: כדי שתהיה עלות תועלת, צריך מראש להגביל זאת לאותם נשים שכן נמצאות במעגל.

ל' ליברמן-בנדר: - - -

נ' כשר: מה זה משנה?

נ' כשר: כל אחד שרוצה ללמוד - על איזו עלות תועלת אפשר לדבר?

ל' ליברמן-בנדר: לפני עשר שנים נשלחו להכשרה מקצועית ויצאו ממקבלי הבטחת הכנסה.

ל' ליברמן-בנדר: נ' כשר: אבל, אם את נותנת זאת למישהי שמראש אף פעם לא היתה בהבטחת הכנסה- - -

ל' ליברמן-בנדר: זה היה מצויין.

יאיר פרץ: ברשותכם, אני מבקש לחזור להצעתי הקודמת.

יאיר פרץ: למיטב ידיעתי, נושא ההכשרה המקצועית, ואני לא רוצה- - -

ל' ליברמן-בנדר: אולי אפשר גם, גם וגם.

ל' ליברמן-בנדר: למה "או"?

יאיר פרץ: אי אפשר.

יאיר פרץ: אני גם אדם ריאלי.

ל' ליברמן-בנדר: האוצר תמיד יגיד: "לא", והאוצר תמיד יגיד שזה עולה כסף.

יאיר פרץ: אני מסכים איתך, אבל לא נציע הצעה שמחר יכניסו לחוק ההסדרים וימשכו ויקברו אותה שם.

יאיר פרץ: אני אדם ריאלי, ואני רוצה שאותן משפחות חד-הוריות יהנו מדבר ריאלי.

יאיר פרץ: אם נכניס הכל יחד, לא נקבל לא את זה ולא את זה.

יאיר פרץ: בואו ונהיה ריאליים.

יאיר פרץ: אני חושב, שאת ההצעה שהוצעה כאן נגבש בצורה מכובדת.

יאיר פרץ: מציעת החוק תגבש זאת בצורה מסודרת, ואנו נביא זאת.

יאיר פרץ: אני חושב, שזה יהיה מבורך לאותן משפחות חד-הוריות.

יאיר פרץ: זו הצעה טובה, שתאפשר לאותם ילדים לאורך כל התקופה ללמוד בצורה מכובדת.

יאיר פרץ: ההוצאות רבות בנוסף לכל ההוצאות הנילוות לאותה משפחה שמתמודדת כחד-הורית.

יאיר פרץ: ההוצאה הזו חשובה לה, והמענק הזה, ההכנסה הזו, חשוב על מנת להיעזר בו ולאפשר לילדים ללמוד ולהתקדם.

נעמי חזן: האם אני יכולה לסכם רק לפרוטוקול, כדי לראות שכולנו מבינים זה את זה?

נעמי חזן: אנו מציעים את הדברים הבאים: ראשית - התיקון של סעיף 74א כפי שכתוב בהצעת החוק נשאר, כלומר מענק בר-מצוה.

יאיר פרץ: כן.

צ' ברקוביץ': הערה - כאן כתוב: "לעניין פרק זה, 'הורה יחיד' כמשמעותו.

צ' ברקוביץ': ..", וכתוב רק החוק מ-1992.

ג'' וסרמן: זה עם התיקונים.

יאיר פרץ: ודאי.

יאיר פרץ: זה ברור.

נעמי חזן: ודאי.

נעמי חזן: שנית, כרגע, סעיף 74ב יורד--

ג'' וסרמן: לא מאושר.

נעמי חזן: --ובמקום זה אנו מתקנים את מענק הלימודים--

ג'' וסרמן: --בסעיף 74 לחוק הקיים.

נעמי חזן: --בסעיף 74 לחוק הקיים לאמור: מענק הלימודים ישולם עד גיל 18--

ג'' וסרמן: --בשיעור של 18%.

יאיר פרץ: 15%.

ג'' וסרמן: זה 18% מהשכר הממוצע.

יאיר פרץ: 15%.

ג'' וסרמן: אדוני, לא.

יאיר פרץ: אני יודע.

יאיר פרץ: אני רוצה לתקן זאת ל-15%.

צ' ברקוביץ': מהתחלה?

צ' ברקוביץ': ל' ליברמן-בנדר: אולי אפשר שזה יהיה עד סוף התיכון ולא עד גיל 18, כי יש ילדים שהם בגיל 19?

נעמי חזן: כדי שלא תהיינה אחר כך אי הבנות, אני אומרת שזה עד סוף התיכון.

יאיר פרץ: זו חקיקה ראשית.

נעמי חזן: בסדר.

נעמי חזן: בואו ולא נהיה חזירים.

נעמי חזן: זה עד גיל 18, אבל תהיה אחידות של 18% מהתחלת החינוך היסודי.

ל' ליברמן-בנדר: האם זה מגיל 6?

נעמי חזן: זה מגיל 6.

ש' אברמי: האם זה שמונים מליון שקל כמו שאת אומרת?

ג'' וסרמן: זה אומר, שהחוק שיהיה אחרי התיקון יקבע שמגיל 6 עד גיל 18 יש מענק בגובה 18% מהשכר הממוצע.

נעמי חזן: נכון.

נעמי חזן: שלישית, אני אומרת לפרוטוקול שלגבי מה שבהצעת החוק שלי לגבי הכשרה מקצועית ודמי מחיה אני אציע הצעת חוק.

נעמי חזן: אכין הצעת חוק חדשה, שתעזור בזה וגם בעניין השכלה גבוהה, כשאני כבר לא מקבלת לחלוטין את ההגדרה של המוסד לביטוח לאומי--

ל' רוזנברג: גם אנו בקושי מקבלים זאת.

נעמי חזן: --שהשכלה גבוהה היא לא הכשרה מקצועית.

נעמי חזן: לכן, נצטרך לעשות לזה טיפול אחר ולבחון היטב את הדברים.

ל' רוזנברג: זהו טיפול אחר בחוק אחר.

נעמי חזן: בשבילי, מה שסיכמנו היום זה קצת ויתור בנקודה המרכזית.

נעמי חזן: אני מוכרחה להגיד, שאני פחות מרוצה, אך אני מחוקקת מספיק ותיקה כדי להבין שעדיף לי לקבל את מה שאני יכולה להשיג מאשר להיאבק על משהו שכרגע אולי לא אוכל להשיג.

נעמי חזן: אני מקווה מאד, שאוכל להעביר בקריאה טרומית את הצעת החוק שאניח כבר בימים הקרובים לגבי ההכשרה המקצועית.

ל' ליברמן-בנדר: אבל, זה ימשיך לקריאה ראשונה.

נעמי חזן: אם יום אחד הביטוח הלאומי יסיים את ההכנה של "תכנית ויסקונסין" ויגלו כאוכלוסיית יעד את המשפחות החד-הוריות, יהיה לנו הרבה על מה לדבר.

נעמי חזן: לצערי הרב, הביטוח הלאומי שמרני בנושאים של ניסויים.

ד' גורדון: יושב-ראש הוועדה הוא יוסי תמיר, ולא ביטוח לאומי.

ג'' וסרמן: דליה גורדון, לעניין העלויות, דיברנו על מענק בר-מצוה: לכל האוכלוסיה - 44 מליון שקל, ומענק לימודים בגירסה שהיתה פה - 80 מליון שקל.

יאיר פרץ: זו תוספת.

ד' גורדון: ג'ודי וסרמן, זה בערך 70 מליון שקל, ומספר מדוייק אתן לך בטלפון.

ג'' וסרמן: בסדר.

ג'' וסרמן: זה כ-70 מליון שקל.

ל' רוזנברג: הערה לגבי הניסוחים - לגבי סעיף קטן (ג) בסעיף 74, כיון שאנו מכניסים עכשיו סעיפים עם 74א רבתי, אינני יודעת איך תנסחי זאת בסוף.

ל' רוזנברג: בכל אופן, זה צריך לקבל מיספור נפרד, על מנת שזה יהיה בתוך חקיקה.

ג'' וסרמן: סעיף קטן (ג) מדבר על כך, שמענק הלימודים משולם על חשבון אוצר המדינה.

ג'' וסרמן: את אומרת, שזה צריך לחול גם על מענק בר-מצוה וגם על מענק הלימודים.

ל' רוזנברג: נכון.

ל' רוזנברג: ג'' וסרמן: כלומר, שני המענקים יחולו על חשבון אוצר המדינה.

ל' רוזנברג: האם זו הכוונה של גבירתי?

נעמי חזן: לא.

נעמי חזן: זה מי שמשלם היום את מענק.

ל' רוזנברג: מענק להורה יחיד משולם ע"י האוצר.

ל' רוזנברג: כיון שהכנסתם סעיפים חדשים, אנו צריכים לעשות קצת שינוי במספור על מנת שזה יעשה גם את העניין הזה.

נעמי חזן: אין לי בעיה.

נעמי חזן: שינוי במיספור - בסדר, ובמהות - לא.

יאיר פרץ: לא.

יאיר פרץ: המהות היא אותה מהות.

ל' רוזנברג: הורה יחיד מקבל כל מענק מאוצר המדינה.

ל' ליברמן-בנדר: האם זה ממשיך לקריאה ראשונה, ואת מעלה בקריאה טרומית נושא מענק לימודים?

יאיר פרץ: לא.

ג'' וסרמן: זו הצעת חוק אחרת.

נעמי חזן: מענק לימודים עכשיו פה, ואת זה הורדתי.

ש' אברמי: זה הולך לקריאה ראשונה.

ג'' וסרמן: למען הפרוטוקול, אם יש צורך בהבהרה בהמשך, אין כוונה לתת כפל של מענק בר-מצוה לאלמנות.

ג'' וסרמן: הכוונה היא לתת פעם אחת.

ל' רוזנברג: יש סעיף בחוק הביטוח הלאומי, שלא נותנים פעמיים בעד אותו אירוע.

ל' רוזנברג: היו"ר י' פרץ: למען הפרוטוקול, ברצוני להעמיד להצבעה את הצעת החוק ולהעבירה לקריאה ראשונה.

ל' רוזנברג: ה צ ב ע ה הצעת חוק הביטוח הלאומי (תיקון - מתן זכויות להורה יחיד ולילדיו), התשס"א-2001, נתקבלה.

יאיר פרץ: הצעת החוק התקבלה פה אחד.

יאיר פרץ: אני נועל את הישיבה.

יאיר פרץ: אני מודה לכולם.